

**Vodič za građane** **za 2025. godinu**

**Općina Prgomet**

**Poštovani stanovnici Općine Prgomet,**

predstavljamo Proračunski vodič za građane za 2025. godinu. U njemu je prikazano na koji način Općina Prgomet prikuplja i investira sredstva. Radi što veće transparentnosti i bolje komunikacije s našim građanima nastavljamo s projektom koji se nalazi na Internet stranici www.proracun.hr te na našoj službenoj stranici https://opcina-prgomet.hr/wp/.

Uz znatna sredstva za održavanje postojeće komunalne infrastrukture, osigurana su značajna sredstva za mnoge komunalne projekte. U 2025. godini održavamo objekte i uređaje komunalne infrastrukture. Sredstva smo izdvojili za održavanje i sanaciju nerazvrstane ceste, poljskih puteva, javne rasvjete, opskrbu vodom, uređenje pristupnih puteva i parkinga i izgradnju nerazvrstanih cesta. Održavat će se i proširivat groblja i ulagat ćemo u mrtvačnice. Održavat će se javne površine, postrojenja i opreme, objekti u vlasništvu Općine, građevinski objekti i autobusne čekaonice te će se sanirati malonogometna igrališta i trgovi u naseljima. Također, ulagat će se u radnu zonu Labin.

Općina Prgomet i dalje ulaže značajna financijska sredstva za izgradnju komunalne infrastrukture. U planu nam je ulagati u vidikovce, šetnice i izletišta te će se uređivati trg.

Kako bismo sačuvali biološku raznolikost, održivi razvoj, zdravlje i kvalitetu naših stanovnika ulagat ćemo i u zaštitu okoliša kroz iznošenje i odvoz smeća, sanaciju zelenih i javnih površina, nabavku kanti za smeće i čišćenje divljih deponija.

Razvojem sporta i rekreacije pokrećemo naše stanovnike. Nastojimo mladima omogućiti priliku za zdravijim životom zato ulažemo u program javnih potreba u sportu.

Tekućim donacijama HGSS-u te pomoćima za usluge protupožarne zaštite i elementarne katastrofe želimo zaštiti naše stanovništvo i pružiti im sigurnost.

Želimo zadovoljiti potrebe i prava svih građana koji su izloženi socijalnom riziku ili se nalaze u nepovoljnom položaju pa tako sredstva izdvajamo za prijevoz putnika i đaka, tekuće donacije za zavod za javno zdravstvo i Crveni križ te projekt Zaželi.

Očuvanje tradicije i kulture naše Općine od velike nam je važnosti, pa smo i ove godine osigurali sredstva za javne potrebe u kulturi.

Dragi stanovnici Općine Prgomet, izdvojili smo samo dio projekata koje želimo realizirati u 2025. godini.

Ukoliko mislite da je još nešto potrebno kako bismo poboljšali našu Općinu molimo Vas da nam na to ukažete.

Vaš Načelnik!

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine. Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe.

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je općinski načelnik. Općinski načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnik iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**UKUPAN PRORAČUN, ODNOSNO UKUPNI PRIHODI I PRIMICI, KAO I RASHODI I IZDACI, OPĆINE PRGOMET ZA 2025. GODINU, PLANIRANI SU U IZNOSU OD 1.302.650,00 EURA.**

**PRIHODI I PRIMICI**

**Prihodi poslovanja** Općine Prgomet za 2025. godinu planirani su u iznosu od 1.302.650,00 eura, a čine ih **prihodi od poreza** planirani u iznosu od 127.050,00 eura, **pomoći iz inozemstva (darovnice) i od subjekata unutar opće države** planirani su u iznosu od 1.038.100,00 eura, **prihodi od imovine** u iznosu od 11.000,00 eura, **prihodi od upravnih i administrativnih pristojbi, pristojbi po posebnim propisima i naknada** planirani u iznosu od 116.500,00 eura i **prihodi od prodaje robe te pruženih usluga i prihodi od donacija** planirani u iznosu od 10.000,00 eura.

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE 2023.** | **PLAN**  **2024.** | **PLAN**  **2025.** | **PROJEKCIJE 2026.** | **PROJEKCIJE 2027.** |
| **6 Prihodi poslovanja** | **552.589,03** | **1.062.643,00** | **1.302.650,00** | **1.225.190,00** | **1.212.190,00** |
| **61** Prihodi od poreza | 212.800,13 | 109.780,00 | 127.050,00 | 120.950,00 | 121.450,00 |
| **63** Pomoći iz inozemstva i od subjekata unutar općeg proračuna | 199.099,71 | 836.963,00 | 1.038.100,00 | 972.740,00 | 972.740,00 |
| **64** Prihodi od imovine | 11.603,22 | 37.000,00 | 11.000,00 | 11.000,00 | 11.000,00 |
| **65** Prihodi od upravnih i administrativnih pristojbi, pristojbi po posebnim propisima i naknada | 129.085,97 | 78.900,00 | 116.500,00 | 110.500,00 | 97.000,00 |
| **66** Prihodi od prodaje proizvoda i robe te pruženih usluga i prihodi od donacija | 0,00 | 0,00 | 10.000,00 | 10.000,00 | 10.000,00 |

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE 2023.** | **PLAN**  **2024.** | **PLAN**  **2025.** | **PROJEKCIJE 2026.** | **PROJEKCIJE 2027.** |
| **3 Rashodi poslovanja** | **493.867,10** | **631.393,00** | **822.850,00** | **769.690,00** | **756.690,00** |
| **31** Rashodi za zaposlene | 105.590,92 | 159.000,00 | 180.000,00 | 180.500,00 | 181.000,00 |
| **32** Materijalni rashodi | 337.304,83 | 418.043,00 | 551.600,00 | 497.940,00 | 484.440,00 |
| **34** Financijski rashodi | 1.162,35 | 2.160,00 | 2.550,00 | 2.550,00 | 2.550,00 |
| **37** Naknade građanima i kućanstvima | 33.089,78 | 16.600,00 | 17.500,00 | 17.500,00 | 17.500,00 |
| **38** Ostali rashodi | 16.719,22 | 35.590,00 | 71.200,00 | 71.200,00 | 71.200,00 |
| **4 Rashodi za nabavu nefinancijske imovine** | **54.622,75** | **431.250,00** | **479.800,00** | **455.500,00** | **455.500,00** |
| **42** Rashodi za nabavu proizvedene dugotrajne imovine | 54.622,75 | 381.250,00 | 439.800,00 | 405.500,00 | 405.500,00 |
| **45** Rashodi za dodatna ulaganja na nefinancijskoj imovini | 0,00 | 50.000,00 | 40.000,00 | 50.000,00 | 50.000,00 |

**Rashodi poslovanja**

**Rashodi poslovanja Općine Prgomet za 2025. godinu planirani su u iznosu od 822.850,00 eura, a čine ih:**

1. Rashodi za zaposlene planirani u iznosu od 180.000,00 eura,
2. Materijalni rashodi planirani u iznosu od 551.600,00 eura,
3. Financijski rashodi planirani u iznosu od 2.550,00 eura,
4. Naknade građanima i kućanstvima na temelju osiguranja i druge naknade planirane u iznosu od 17.500,00 eura,
5. Ostali rashodi planirani u iznosu od 71.200,00 eura.

**Rashodi za nabavu nefinancijske imovine**

**Rashodi za nabavu nefinancijske imovine planirani u iznosu od 479.800,00 eura, a čine ih:**

1. Rashodi za nabavu proizvedene dugotrajne imovine planirani u iznosu od 439.800,00 eura,
2. Rashodi za dodatna ulaganja na nefinancijskoj imovini planirani u iznosu od 40.000,00 eura.

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 4/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
  + **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
  + **Ekonomska klasifikacija** sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
  + **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
  + **Izvori financiranja** a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Prgomet sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 001 OPĆINSKO VIJEĆE – 1.302.650,00 EURA**

**GLAVA 01 OPĆINSKO VIJEĆE – 1.302.650,00 EURA**

**Program 1000 Javna uprava i administracija – 254.650,00 eura, od toga:**

Za administrativne i stručne poslove općine izdvaja se 186.050,00 eura, za troškove protokola 6.000,00 eura, za predstavnička tijela 11.500,00 eura, za lokalne izbore 50.100,00 eura i za ulaganja u računalne programe 1.000,00 eura.

**Program 2001 Prometna infrastruktura – 255.000,00 eura, od toga:**

Za održavanje i sanaciju nerazvrstane ceste izdvaja se 82.500,00 eura, za održavanje i sanaciju poljskih puteva 50.000,00 eura, za uređenje pristupnih puteva i parkinga 40.000,00 eura i izgradnja nerazvrstanih cesta 82.500,00 eura.

**Program 2002 Groblja i mrtvačnice – 50.500,00 eura, od toga:**

Za održavanje groblja izdvaja se 500,00 eura, za proširenja groblja 40.000,00 eura i za dodatna ulaganja u mrtvačnice 10.000,00 eura.

**Program 2003 Zaštita okoliša i životne sredine – 123.000,00 eura, od toga:**

Za iznošenje i odvoz smeća izdvaja se 15.000,00 eura, za sanaciju zelenih i javnih površina 50.000,00 eura, za nabavku kanti za smeće 20.000,00 eura, za čišćenje divljih deponija na području općine 30.000,00 eura i za mjere javnozdravstvene zaštite – prskanje komaraca 8.000,00 eura.

**Program 2004 Zaštita i spašavanje – 91.900,00 eura, od toga:**

Za tekuće donacije HGSS izdvaja se 900,00 eura, za usluge protupožarne zaštite 50.000,00 eura, za elementarne katastrofe 1.000,00 eura, za izgradnju vatrogasnog doma 30.000,00 eura i za procjenu i plan zaštite od požara 10.000,00 eura.

**Program 2005 Prostorno uređenje i unaprjeđenje stanovanja – 97.000,00 eura, od toga:**

Za održavanje javne rasvjete izdvaja se 27.000,00 eura, za izradu prostornih planova – e – planovi 25.000,00 eura, za izradu plana rasvjete i rekonstrukcija 10.000,00 eura i za izradu – strateška procjena 35.000,00 eura.

**Program 2006 Vodoopskrba i odvodnja – 177.300,00 eura, od toga:**

Za opskrbu vodom izdvaja se 1.000,00 eura, za vodovod (Dražići i Jurići) 66.300,00 eura, za vodoopskrbu 100.000,00 eura i za ulaganje – odvodnju Trolokve 10.000,00 eura.

**Program 1001 Održavanje objekta i uređenje komunalne infrastrukture – 79.000,00 eura, od toga:**

Za održavanje javnih površina, postrojenja i opreme izdvaja se 3.000,00 eura, za sanaciju malonogometnih igrališta i uređenje 20.000,00 eura, za tekuće i investicijsko održavanje objekata u vlasništvu Općine Prgomet 10.000,00 eura, za održavanje građevinskih objekata i autobusnih čekaonica 1.000,00 eura, za sanaciju trgova u naseljima 10.000,00 eura, za sanaciju starih bunara i lokvi 30.000,00 eura i za geodetsko katastarske usluge 5.000,00 eura.

**Program 1002 Izgradnja komunalne infrastrukture – 40.000,00 eura, od toga:**

Za vidikovce, šetnice i izletišta izdvaja se 30.000,00 eura i za uređenje trga 10.000,00 eura.

**Program 1003 Javne potrebe u sportu – 5.000,00 eura, od toga:**

Za javne potrebe u sportu izdvaja se 5.000,00 eura.

**Program 1004 Javne potrebe u socijalnoj skrbi – 17.500,00 eura, od toga:**

Za prijevoz putnika i đaka izdvaja se 10.000,00 eura i za naknade građanima i kućanstvima 7.500,00 eura.

**Program 1005 Javne potrebe u kulturi – 3.500,00 eura, od toga:**

Za vjerske zajednice izdvaja se 3.000,00 eura i za javne potrebe u kulturi 500,00 eura.

**Program 1009 Tekuće donacije – Zavod za javno zdravstvo i Crveni križ – 1.300,00 eura, od toga:**

Za tekuće donacije zavod za javno zdravstvo izdvaja se 1.000,00 eura i za tekuće donacije Crveni križ 300,00 eura.

**Program 1013 Radna zona Labin – 20.000,00 eura, od toga:**

Za ulaganje u radnu zonu Labin izdvaja se 20.000,00 eura.

**Program 1014 Aktivne mjere zapošljavanja – 87.000,00 eura, od toga:**

Za Zaželi izdvaja se 87.000,00 eura.